Preklady Biblie

náhľad|Codex Marchalianus – rukopis Septuaginty

**Preklady Biblie** boli urobené z hebrejčiny, ale aj aramejčiny a gréčtiny do mnohých jazykov.

K najstarším prekladom Biblie sa zaraďujú targúmy. Medzi ďalšie preklady Biblie do iných jazykov patria:

## Gréčtina
* Septuaginta: V 3. stor. pred Kr. počas židovskej gréckej diaspóry v Egypte už Židia nedostatočne rozumeli hebrejčine, preto v tomto čase došlo k prekladu Starého zákona do gréčtiny.
* Boli však aj ďalšie grécke preklady (Aquila, Theodotion, Symmachus).

## Latinčina
Medzi preklady do latinčiny patria:
* veľa starolatinských prekladov
* Hieronymova Vulgáta (5. stor. z poverenia pápeža Damasa I.): trvalo dlho, kým sa presadila (oficiálne tridentským koncilom v roku 1546)
* Alkuinova Biblia (8. stor.): štandardizovala text Vulgáty do budúcnosti
* Sixtina-Clementina (1592): dodnes záväzná úprava Vulgáty
* Od r. 1965 pracovala pápežská komisia na novom preklade: Neovulgáte (Nova Vulgata), ktorý v r. 1979 promulgoval Ján Pavol II.

## Sýrčina
Medzi preklady do sýrčiny patria:
* starý sýrsky preklad (Vetus syra)
* Pešitta

náhľad|Slucké evanjelium

## Staroslovienčina
Preklad do staroslovienčiny:
* Cyril a Metod (asi v rokoch 862 – 885): preklad bol vyhotovený na objednávku Veľkej Moravy a stal sa základom literatúry všetkých slovanských národov

## Slovenčina
* 1469: z tohto roku pochádza prvý známy rukopisný zlomok Sv. Písma v slovenčine alebo jazyku veľmi blízkemu slovenčine, ide o Evanjelium podľa Jána v ostrihomskej knižnici 
* Kamaldulská Biblia: kamaldulskí mnísi v Nitre alebo v Červenom Kláštore; v prvej polovici 18. storočia
* Juraj Palkovič (1825 a 1832): jeho preklad je prvou slovenskou tlačenou Bibliou (bola katolícka, vyšla v Ostrihome, v 2 zväzkoch)
* Sasinkov katolícky preklad celého Svätého písma, preklad uskutočnený do r. 1888; začal sa aj tlačiť, ale tlač bola prerušená
* 1913 – 1926: prvý kompletne vytlačený preklad do súčasnej spisovnej slovenčiny; prekladatelia: A. Hlinka, J. Vojtaššák, J. Donoval, M. Kollár a i.  
* 1930 – 1931: Prvá a Druhá kniha Mojžišova v súbežnom preklade z hebrejčiny do slovenčiny od rabína Jozefa Weissa pre školské potreby
* 1936: Preklad prof. Jozefa Roháčka, preklad celej Biblie z pôvodných jazykov, hebrejčiny, aramejčiny, gréčtiny
* 1936 – 1937: prvý evanjelický preklad; evanjelici dovtedy používali výlučne českú Kralickú Bibliu
* 1955: rímskokatolícky preklad pripravený Biblickou komisiou pri SSV
* 1968: už v tomto roku vychádza v SÚSCM preklad celého Nového Zákona z grécko-semitskej pôvodiny od Štefana Porúbčana SJ
* 1977: Nový slovenský evanjelický preklad 
* 1986: rímskokatolícky preklad Nového zákona na základe Neovulgáty, pripravený Slovenskou liturgickou komisiou (vyšiel v SSV)
* 1995: Najúplnejší, jednozväzkový a prvý preklad celého sv. Písma s prihliadnutím k Neovulgáte do spisovnej slovenčiny vydal SÚSCM, pod vedením Prof. Jozefa Heribana, ktorý k jednotlivým biblickým spisom napísal priekopnícke úvody a sám preložil spisy Tobiáš a Júdit
* 2007: Slovenský ekumenický preklad
* 2009: Prvý slovenský preklad Jeruzalemskej Biblie od Mons. ThDr. Antona Boteka
* 2012: gréckokatolícky preklad novozákonných listov a Skutkov apoštolov, ako súčasť Apoštolára, už predtým bol urobený preklad Evanjeliára

## Čeština

* staročeský preklad (? stor.): zachoval sa v štyroch rukopisoch
* Pražská Biblia (1488) a Kutnohorská Biblia (1489): prvá česká tlačená Biblia
* Kralická Biblia (1579 – 1593): prvé šesťdielne vydanie vychádzalo postupne v rokoch 1579 – 1593, zahrňovalo okrem prekladu aj výklad. Prvé vydanie v jednom zväzku bez výkladu v roku 1613. Pochádza z prostredia Jednoty Bratskej, t. j. z husitskej vetvy reformácie. Významná jazyková pamiatka, slovenskí evanjelici používali jazyk tejto Biblie až do 19. stor. ako jazyk svojej literatúry a do 20. storočia ako liturgický jazyk (tzv. biblická čeština)
* Svätováclavská Biblia (18. stor.): katolícka, vytvorená ako protiváha ku Kralickej Biblii.
* Český ekumenický preklad (21. stor.)
* Bible 21 (21. stor.)
* Český študijný preklad (21. stor.)

## Bez určenia jazyka
* Biblia pauperum (=Biblia chudobných): skrátený Nový zákon s kopou obrázkov, najmä v 14. a 15. stor.

## Nemčina
* stredoveké preklady (Heliand, Otfrid a pod.): preklad z Vulgáty
* Martin Luther (od roku 1522): prvý nem. preklad (protestantský) z pôvodného (gréckeho) textu
* 16. stor. (H. Emser, J. Eck, J. Dietenberger): prvé katolícke preklady
* 1892 a 1912: prvýkrát úpravy Lutherovej Biblie do moderného jazyka

vpravo|náhľad|Biblia kráľa Jakuba

## Angličtina
* J. Wiclif (14. stor.): prvý úplný preklad do angličtiny
* Great Bible (1539): z poverenia T. Cromwella
* Douay-Rheims Bible (1582 – 1610): oficiálna Katolícka verzia
* King James Version – autorizovaná Verzia kráľa Jakuba (1611): dlho platná oficiálna verzia
* Revised Version (1881 – 1885): revízia prekladu z roku 1611
* American Standard Version (1900 – 1901): americká obmena vyššie uvedenej revízie
* Revised Standard Version (1946 – 1952): nový americký preklad rozšírený vo všetkých anglicky hovoriacich krajinách
* New English Bible (1961): preklad zaujal svojou modernosťou
* v súčasnosti: nepreberné množstvo prekladov

## Francúzština
* zač. 12. stor. : prvý fr. preklad
* Lyonská Biblia (15. stor.): prvá tlačená fr. Biblia (katolícka)
* preklad od J. Calvina, P. R. Olivetanusa (1535): prvý evanjelický preklad, neskôr revidovaný
* Version Synodale (1910): významná revízia evanjelického prekladu z roku 1535
* Bible de Jérusalem (Jeruzalemská Biblia) od École Biblique de Jérusalem (Jeruzalemská biblická škola) (1948 – 1952): významný moderný preklad (katolícky)

## Referencie

## Externé odkazy
### Slovenské preklady
* Rímskokatolícky preklad, Ekumenický preklad, Roháčkov preklad, Evanjelický preklad, Bible21 a iné
* Rímskokatolícky preklad
* Dokumenty Katolíckej Cirkvi, iný link  – obsahujú rímskokatolícky preklad
* Sväté písmo  – rímskokatolícky preklad – na stránkach Katolíckeho biblického diela
* ekumenický, Roháčkov a evanjelický preklad 
* Biblia, na inej adrese – Roháčkov (t. j. Evanjelický preklad prof. Roháčka (1924 – 1937)) a evanjelický preklad, Nový zákon obsahuje aj rímskokatolícky preklad
* Preklad prof. Roháčka (s rýchlym vyhľadávaním) – stránka obsahuje aj evanjelický a rímskokatolícky preklad
* Biblia na stiahnutie – k dispozícii je aj ekumenický preklad v PDF
* JoshuaProject.net  audio: Biblia, slovenčina (1997)
* ''SOB (Študijná on-line biblia)'' – biblický program – okolo 200 prekladov v 66 jazykoch (4 slovenské – Slovenský ekumenický preklad, Roháčkov preklad AV, Slovenský katolícky preklad, Slovenský evanjelický preklad), pokročilé vyhľadávanie, porovnávanie, počúvanie (viac ako 40 biblií), slovníky, konkordancie, grécke texty NZ a Analytická Septuaginta vrátane Strongových čísiel, českého slovníka a slovenskej morfológie,...

### Iné preklady
* Bohumil Michal Bible svatá podle původního vydání kralického z roku 1579 – 1593
* CEIT.sk Český kralický, anglický KJV, nemecký Elberfelder (Nový zákon aj český ekumenický a grécky)
* BibleGateway V 54 jazykoch


Kategória:Biblia